黃福 (嘉靖進士)

黃福（），字子謙，號方山，直隸徽州府休寧縣黄村人，民籍，明朝政治人物。

 生平 
嘉靖元年（1522年）壬午科應天府鄉試第二十五名舉人。嘉靖八年（1529年）中式己丑科會試第二百七十名，登第二甲第七十九名進士。授兵部主事，歷官職方司署员外郎、武選司郎中，遷福建佥事，掌按察司副使事，不入一錢，以詿誤謫饒州府通判，升同知，尋遷至浙江僉事，開城河，疏湘湖，尤多遺惠。陞湖廣參議，卒于官，崇祀鄉賢。《休寧縣誌》卷之六：黃福，字子謙，黃村人。登進士，除兵部主事，進武選郎中。司禮中涓鮑姓者為從子乞錦衣百戶，旨下，福執奏不予，錦衣幾以罪調他衛，夤緣漸復，福一切裁之。疏言時事，抗直不撓。久之，遷福建參議，掌司事，不入一錢，以詿誤謫判饒州，尋遷至浙江僉事，開城河，疏湘湖，尤多遺惠。陞湖廣參議，崇祀鄉賢。

休寧現存有黃福進士第。

 家族 
曾祖黃志昂；祖父黃存耕；父黃以盛，母程氏。慈侍下。兄黄雷；黄全，引禮舍人。

参考文献

Category:黃姓
Category:休寧县人
Category:明朝兵部主事
Category:明朝兵部郎中
Category:明朝福建按察司佥事
Category:明朝饒州府通判
Category:明朝浙江按察司佥事
Category:明朝湖廣布政使司參議